พระราชกฤษฎีกาพระราชกฤษฎีกาว่าด้วยปริญญาในสาขาวิชาอักษรย่อสำหรับสาขาวิชาครุยวิทยฐานะและเข็มวิทยฐานะ ของมหาวิทยาลัยมหิดลพ.ศ. ๒๕๔๘ ภูมิพลอดุลยเดช ป.ร.ให้ไว้ ณ วันที่ ๔ ตุลาคมพ.ศ. ๒๕๔๘เป็นปีที่ ๖๐ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดช มีพระบรมราชโองการโปรดเกล้าฯ ให้ประกาศว่าโดยที่เป็นการสมควรปรับปรุงพระราชกฤษฎีกาว่าด้วยปริญญาในสาขาวิชาอักษรย่อสำหรับสาขาวิชา ครุยวิทยฐานะ และเข็มวิทยฐานะ ของมหาวิทยาลัยมหิดลอาศัยอำนาจตามความในมาตรา๒๒๑ ของรัฐธรรมนูญแห่งราชอาณาจักรไทย กับมาตรา ๔๖ วรรคสอง และมาตรา ๕๐ วรรคสองแห่งพระราชบัญญัติมหาวิทยาลัยมหิดล พ.ศ. ๒๕๓๐ จึงทรงพระกรุณาโปรดเกล้าฯให้ตราพระราชกฤษฎีกาขึ้นไว้ ดังต่อไปนี้มาตรา๑ พระราชกฤษฎีกานี้เรียกว่า พระราชกฤษฎีกาว่าด้วยปริญญาในสาขาวิชาอักษรย่อสำหรับสาขาวิชา ครุยวิทยฐานะ และเข็มวิทยฐานะ ของมหาวิทยาลัยมหิดล พ.ศ.๒๕๔๘มาตรา๒[๑]พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปเว้นแต่บทบัญญัติมาตรา ๔ (๓) และ (๖) กับมาตรา ๖ (๓) และ (๖)ให้ใช้บังคับตั้งแต่วันที่ ๘ ธันวาคม พ.ศ. ๒๕๔๖ เป็นต้นไปมาตรา๓ ให้ยกเลิก(๑) พระราชกฤษฎีกาว่าด้วยปริญญาในสาขาวิชา อักษรย่อสำหรับสาขาวิชาครุยวิทยฐานะและเข็มวิทยฐานะ ของมหาวิทยาลัยมหิดล พ.ศ. ๒๕๓๑(๒) พระราชกฤษฎีกาว่าด้วยปริญญาในสาขาวิชา อักษรย่อสำหรับสาขาวิชาครุยวิทยฐานะและเข็มวิทยฐานะ ของมหาวิทยาลัยมหิดล (ฉบับที่ ๒) พ.ศ. ๒๕๓๓(๓) พระราชกฤษฎีกาว่าด้วยปริญญาในสาขาวิชา อักษรย่อสำหรับสาขาวิชาครุยวิทยฐานะและเข็มวิทยฐานะ ของมหาวิทยาลัยมหิดล (ฉบับที่ ๓) พ.ศ. ๒๕๓๖(๔) พระราชกฤษฎีกาว่าด้วยปริญญาในสาขาวิชา อักษรย่อสำหรับสาขาวิชาครุยวิทยฐานะและเข็มวิทยฐานะ ของมหาวิทยาลัยมหิดล (ฉบับที่ ๔) พ.ศ. ๒๕๔๒(๕) พระราชกฤษฎีกาว่าด้วยปริญญาในสาขาวิชา อักษรย่อสำหรับสาขาวิชาครุยวิทยฐานะและเข็มวิทยฐานะ ของมหาวิทยาลัยมหิดล (ฉบับที่ ๕) พ.ศ. ๒๕๔๔มาตรา๔ ให้กำหนดปริญญาในสาขาวิชาและอักษรย่อสำหรับสาขาวิชา ของมหาวิทยาลัยมหิดลดังนี้(๑) สาขาวิชาการจัดการ มีปริญญาสามชั้น คือ(ก) เอก เรียกว่า การจัดการดุษฎีบัณฑิต ใช้อักษรย่อ กจ.ด.(ข) โท เรียกว่า การจัดการมหาบัณฑิต ใช้อักษรย่อ กจ.ม.(ค) ตรี เรียกว่า การจัดการบัณฑิต ใช้อักษรย่อ กจ.บ.(๒) สาขาวิชาการบริหารสาธารณสุขมูลฐาน มีปริญญาหนึ่งชั้น คือ โท เรียกว่า การบริหารสาธารณสุขมูลฐานมหาบัณฑิต ใช้อักษรย่อ สม.ม.(๓) สาขาวิชาการบัญชี มีปริญญาสามชั้น คือ(ก) เอก เรียกว่า บัญชีดุษฎีบัณฑิต ใช้อักษรย่อ บช.ด.(ข) โท เรียกว่า บัญชีมหาบัณฑิต ใช้อักษรย่อ บช.ม.(ค) ตรี เรียกว่า บัญชีบัณฑิต ใช้อักษรย่อ บช.บ.(๔) สาขาวิชาทันตแพทยศาสตร์ มีปริญญาสองชั้น คือ(ก) เอก เรียกว่า ทันตแพทยศาสตรดุษฎีบัณฑิต ใช้อักษรย่อ ท.ด.(ข) ตรี เรียกว่า ทันตแพทยศาสตรบัณฑิต ใช้อักษรย่อ ท.บ.(๕) สาขาวิชาเทคโนโลยี มีปริญญาหนึ่งชั้น คือ ตรี เรียกว่า เทคโนโลยีบัณฑิต ใช้อักษรย่อ ทล.บ.(๖) สาขาวิชาบริหารธุรกิจ มีปริญญาสามชั้น คือ(ก) เอก เรียกว่า บริหารธุรกิจดุษฎีบัณฑิต ใช้อักษรย่อ บธ.ด.(ข) โท เรียกว่า บริหารธุรกิจมหาบัณฑิต ใช้อักษรย่อ บธ.ม.(ค) ตรี เรียกว่า บริหารธุรกิจบัณฑิต ใช้อักษรย่อ บธ.บ.(๗) สาขาวิชาประชากรศาสตร์ มีปริญญาหนึ่งชั้นคือ เอก เรียกว่า ประชากรศาสตรดุษฎีบัณฑิตใช้อักษรย่อ ปช.ด.(๘) สาขาวิชาพยาบาลศาสตร์ มีปริญญาสามชั้น คือ(ก) เอก เรียกว่า พยาบาลศาสตรดุษฎีบัณฑิต ใช้อักษรย่อ พย.ด.(ข) โท เรียกว่า พยาบาลศาสตรมหาบัณฑิต ใช้อักษรย่อ พย.ม.(ค) ตรี เรียกว่า พยาบาลศาสตรบัณฑิต ใช้อักษรย่อ พย.บ.(๙) สาขาวิชาแพทยศาสตร์ มีปริญญาสองชั้น คือ(ก) เอก เรียกว่า แพทยศาสตรดุษฎีบัณฑิต ใช้อักษรย่อ พ.ด.(ข) ตรี เรียกว่า แพทยศาสตรบัณฑิต ใช้อักษรย่อ พ.บ.(๑๐) สาขาวิชาเภสัชศาสตร์ มีปริญญาสามชั้น คือ(ก) เอก เรียกว่า เภสัชศาสตรดุษฎีบัณฑิต ใช้อักษรย่อ ภ.ด.(ข) โท เรียกว่า เภสัชศาสตรมหาบัณฑิต ใช้อักษรย่อ ภ.ม.(ค) ตรี เรียกว่า เภสัชศาสตรบัณฑิต ใช้อักษรย่อ ภ.บ.(๑๑) สาขาวิชาวิทยาศาสตร์ มีปริญญาสามชั้น คือ(ก) เอก เรียกว่า วิทยาศาสตรดุษฎีบัณฑิต ใช้อักษรย่อ วท.ด. และ ปรัชญาดุษฎีบัณฑิต ใช้อักษรย่อ ปร.ด.(ข) โท เรียกว่า วิทยาศาสตรมหาบัณฑิต ใช้อักษรย่อ วท.ม.(ค) ตรี เรียกว่า วิทยาศาสตรบัณฑิต ใช้อักษรย่อ วท.บ.(๑๒) สาขาวิชาวิศวกรรมศาสตร์ มีปริญญาสามชั้น คือ(ก) เอก เรียกว่า วิศวกรรมศาสตรดุษฎีบัณฑิต ใช้อักษรย่อ วศ.ด.(ข) โท เรียกว่า วิศวกรรมศาสตรมหาบัณฑิต ใช้อักษรย่อ วศ.ม.(ค) ตรี เรียกว่า วิศวกรรมศาสตรบัณฑิต ใช้อักษรย่อ วศ.บ.(๑๓) สาขาวิชาสังคมศาสตร์ มนุษยศาสตร์ และศึกษาศาสตร์ มีปริญญาสามชั้น คือ(ก) เอก เรียกว่า สังคมศาสตรดุษฎีบัณฑิต ใช้อักษรย่อ สค.ด. ปรัชญาดุษฎีบัณฑิต ใช้อักษรย่อ ปร.ด. ศิลปศาสตรดุษฎีบัณฑิต ใช้อักษรย่อ ศศ.ด. และ ศึกษาศาสตรดุษฎีบัณฑิตใช้อักษรย่อ ศษ.ด.(ข) โท เรียกว่า สังคมศาสตรมหาบัณฑิต ใช้อักษรย่อ สค.ม. อักษรศาสตรมหาบัณฑิตใช้อักษรย่ออ.ม. ศิลปศาสตรมหาบัณฑิต ใช้อักษรย่อ ศศ.ม. และ ศึกษาศาสตรมหาบัณฑิตใช้อักษรย่อ ศษ.ม.(ค) ตรี เรียกว่า ศิลปศาสตรบัณฑิต ใช้อักษรย่อ ศศ.บ.(๑๔) สาขาวิชาสัตวแพทยศาสตร์ มีปริญญาสองชั้น คือ(ก) เอก เรียกว่า สัตวแพทยศาสตรดุษฎีบัณฑิต ใช้อักษรย่อ สพ.ด.(ข) ตรี เรียกว่า สัตวแพทยศาสตรบัณฑิต ใช้อักษรย่อ สพ.บ.(๑๕) สาขาวิชาสาธารณสุขศาสตร์ มีปริญญาสามชั้น คือ(ก) เอก เรียกว่า สาธารณสุขศาสตรดุษฎีบัณฑิตใช้อักษรย่อ ส.ด.(ข) โท เรียกว่า สาธารณสุขศาสตรมหาบัณฑิต ใช้อักษรย่อ ส.ม.(ค) ตรี เรียกว่า สาธารณสุขศาสตรบัณฑิต ใช้อักษรย่อ ส.บ.(๑๖) สาขาวิชาอายุรศาสตร์เขตร้อนคลินิก มีปริญญาหนึ่งชั้น คือ โท เรียกว่า อายุรศาสตร์เขตร้อนคลินิกมหาบัณฑิต ใช้อักษรย่อ อค.ม.ทั้งนี้ให้ระบุชื่อสาขาหรือวิชาเอกในวงเล็บต่อท้ายปริญญาด้วย ถ้ามีมาตรา๕ ครุยวิทยฐานะของมหาวิทยาลัยมหิดลมีสามชั้น คือ(๑) ครุยดุษฎีบัณฑิต ทำด้วยผ้าหรือแพรสีดำเย็บเป็นเสื้อคลุมยาวเหนือข้อเท้าประมาณ ๑๕ เซนติเมตร หลังจีบ ตัวเสื้อผ่าอกตลอดมีแถบกำมะหยี่สีตามสีประจำสาขาวิชา กว้าง ๑๒.๕ เซนติเมตร เย็บติดเป็นสาบตลอดด้านหน้าทั้งสองข้างและโอบรอบคอเสื้อปลายแขนปล่อยกว้างยาวระดับข้อมือตอนกลางแขนทั้งสองข้างมีแถบกำมะหยี่สีตามสีประจำสาขาวิชากว้าง ๕ เซนติเมตร ยาว ๓๐ เซนติเมตร พับปลายแถบเป็นมุมแหลมจำนวนสามแถบติดเรียงกันระยะห่าง ๕ เซนติเมตร มีผ้าคล้องคอยาว ๑๒๐ เซนติเมตรด้านนอกทำด้วยผ้าหรือแพรสีดำเช่นเดียวกับเสื้อด้านในทำด้วยผ้าหรือแพรสีน้ำเงินและให้แลบเป็นขลิบกว้าง ๑ เซนติเมตรประกอบด้วยหมวกแผ่นสี่เหลี่ยมจัตุรัสยาวด้านละ ๒๕ เซนติเมตร ทำด้วยผ้าหรือสักหลาดสีดำมีพู่ทำด้วยดิ้นทองให้ปลายห้อยพ้นปีกหมวกพอสมควร(๒) ครุยมหาบัณฑิต เช่นเดียวกับครุยดุษฎีบัณฑิต แต่แถบกำมะหยี่สีตามสีประจำสาขาวิชาที่เย็บติดเป็นสาบกว้าง๗.๕ เซนติเมตร ตอนกลางแขนทั้งสองข้างไม่มีแถบกำมะหยี่ ผ้าคล้องคอยาว๑๐๕ เซนติเมตรหมวกมีพู่ทำด้วยไหมสีดำ(๓) ครุยบัณฑิต เช่นเดียวกับครุยมหาบัณฑิตแต่แถบกำมะหยี่สีตามสีประจำสาขาวิชาที่เย็บติดเป็นสาบกว้าง ๕ เซนติเมตรผ้าคล้องคอยาว ๙๐ เซนติเมตรมาตรา๖ สีประจำสาขาวิชา มีดังต่อไปนี้(๑) สาขาวิชาการจัดการ สีฟ้า(๒) สาขาวิชาการบริหารสาธารณสุขมูลฐาน สีส้ม(๓) สาขาวิชาการบัญชี สีฟ้าอ่อน(๔) สาขาวิชาทันตแพทยศาสตร์ สีเม็ดมะปราง(๕) สาขาวิชาเทคโนโลยี สีชมพูกลีบบัว(๖) สาขาวิชาบริหารธุรกิจ สีฟ้าเข้ม(๗) สาขาวิชาประชากรศาสตร์ สีแดง(๘) สาขาวิชาพยาบาลศาสตร์ สีขาว(๙) สาขาวิชาแพทยศาสตร์ สีเขียว(๑๐) สาขาวิชาเภสัชศาสตร์ สีเขียวมะกอก(๑๑) สาขาวิชาวิทยาศาสตร์(ก) ทั่วไป สีเหลืองทอง(ข) วิชาพยาบาล สีเหลืองแกมแดงอ่อน(ค) เฉพาะปรัชญาดุษฎีบัณฑิต สีน้ำเงินเข้ม(๑๒) สาขาวิชาวิศวกรรมศาสตร์ สีแดงเลือดหมู(๑๓) สาขาวิชาสังคมศาสตร์ มนุษยศาสตร์และศึกษาศาสตร์ สีชมพูแก่(๑๔) สาขาวิชาสัตวแพทยศาสตร์ สีฟ้าหม่น(๑๕) สาขาวิชาสาธารณสุขศาสตร์ สีชมพู(๑๖) สาขาวิชาอายุรศาสตร์เขตร้อนคลินิก สีน้ำเงินแกมม่วงมาตรา๗เข็มวิทยฐานะของมหาวิทยาลัยมหิดลสำหรับผู้ได้ปริญญามีลักษณะเป็นรูปวงกลมดุนนูนเส้นผ่าศูนย์กลาง๔ เซนติเมตร ทำด้วยโลหะลงยา พื้นสีน้ำเงินแก่ มีอักษรดุนนูนสีทองตอนบนว่า อตฺตานํอุปมํ กเร และตอนล่างว่า มหาวิทยาลัยมหิดลคั่นด้วยดอกประจำยามดุนนูนสีทองอยู่ในกรอบวงกลมดุนนูนสีทองตรงกลางมีรูปดุนนูนสีทองประกอบด้วยอักษร ม อยู่ภายใต้จักร ตรี และพระมหาพิชัยมงกุฎมาตรา๘ให้มหาวิทยาลัยมหิดลจัดทำครุยวิทยฐานะและเข็มวิทยฐานะตามพระราชกฤษฎีกานี้ขึ้นไว้เป็นตัวอย่างมาตรา๙ ให้รัฐมนตรีว่าการกระทรวงศึกษาธิการรักษาการตามพระราชกฤษฎีกานี้ผู้รับสนองพระบรมราชโองการพันตำรวจโททักษิณ ชินวัตรนายกรัฐมนตรีหมายเหตุ :-เหตุผลในการประกาศใช้พระราชกฤษฎีกาฉบับนี้ คือเนื่องจากมหาวิทยาลัยมหิดลได้เปิดสอนสาขาวิชาการบัญชีและสาขาวิชาบริหารธุรกิจเพิ่มขึ้นสมควรกำหนดปริญญาในสาขาวิชาอักษรย่อสำหรับสาขาวิชาและสีประจำสาขาวิชาดังกล่าวและสมควรปรับปรุงพระราชกฤษฎีกาว่าด้วยปริญญาในสาขาวิชาอักษรย่อสำหรับสาขาวิชา ครุยวิทยฐานะ และเข็มวิทยฐานะของมหาวิทยาลัยมหิดล เสียใหม่เพื่อความสะดวกในการใช้กฎหมายและโดยที่มาตรา ๔๖ วรรคสอง และมาตรา ๕๐ วรรคสองแห่งพระราชบัญญัติมหาวิทยาลัยมหิดล พ.ศ. ๒๕๓๐ บัญญัติให้การกำหนดปริญญาในสาขาวิชาอักษรย่อสำหรับสาขาวิชา ครุยวิทยฐานะ และเข็มวิทยฐานะต้องตราเป็นพระราชกฤษฎีกา จึงจำเป็นต้องตราพระราชกฤษฎีกานี้ชัชสรัญ/ผู้จัดทำ๓๑ ตุลาคม ๒๕๔๘วิภา/ผู้จัดทำ๑๕ มีนาคม ๒๕๕๔[๑] ราชกิจจานุเบกษาเล่ม ๑๒๒/ตอนที่ ๙๙ ก/หน้า ๑/๒๕ ตุลาคม ๒๕๔๘